دستونک ۔۔۔۔ خالق ارماؔن
گوں وت ءَ ہمراہ ، یا پمن تہنا اتکگ ئے
کَندگے گون اِنت ، اَرسے ءِ رَندا اتکگ ئے
دستءُگوشاناں گوں وتی ہوشامءِ گَماں
تو منی دَمکاں زُرتگ ءُ دریا اتکگ ئے
جیڑِتہ من گوں تْراولیں کِشک ءِ رندپداں
زندگی چونیں جاگھے ، پرچا اتکگ ئے
پْرشتگیں کرگین ، شیشگیں بادگِیرے نہ اِنت
تو کُجا پَشگیتکہ وت ءَ ، دیما اتکگ ئے
ہر کُجا تہنا باں ، ہما ساہت گِیر کئیت
یک برے ہمراہ بوتگ ئے ، گوں ما اتکگ ئے
کَس اِدا گوں وت رہگْوزی تْرانے اُوں نہ کنت
تو پہ کئے ، زُرتہ سرجمیں دنیا اتکگ ئے
ما ترا ارماؔن تُنّی ئیں چمّاں چارِتہ
آزماں پوٗشتَہ ، ھَورے ءِ پئیما اتکگ ئے